**Med "hele Norge i ryggen"**

**Forskning, fag, felleskap og gode råd var noe av det vi fikk med oss på vår første nasjonale ledersamling i regi av Montessori Norge.**

Som siste tilskudd til Montessori-familien i Norge, ble styret i foreningen Lindesnes Montessori representert ved Ole Alexander Jensen og Elisabeth Knutsen, tatt varmt i mot da over 100 deltakere fra landets montessoriskoler samlet seg til lederkonferanse i november.

Her ble vi blant annet oppdatert på "Educational Neuroscience, bruk av AI og teknologi i utdanningsfeltet, viktig informasjon fra UDIR og spennende satsninger innen utdanningsfeltet.

Vi fikk også mange positive tilbakemeldinger, støtte og råd i forhold til planene om å starte opp med natur og friluftsliv som utgangspunkt for skolen vår i Lindesnes. Noen av dem vi er veldig glade for å spille på lag med, er våre gode naboer i Lillesand, på Justøy Montessoriskole. De har laget en flott video om skolen sin, og er inspirasjon for oss. Vi ser frem til et tett samarbeid med dem og alle de andre kollegene nasjonalt, på veien videre.

[Justøy Skole - Montessori on Vimeo](https://vimeo.com/299051445)